I 2000 etablerte Lindholm «aktivitetslabelen» Gasspedal som utgivelsesplattform for fanzinene han var involvert i. I 2003 utkom de første chap-bøkene i serien Biblioteket Gasspedal, av Bjørn Skogmo og Vemund Solheim Ådland. I årene som fulgte ble forfattere som Annelie Axén, Das Beckwerk, Arve Kleiva, Pål Norheim, Sigurd Tenningen og Øyvind Ådland utgitt i serien, i tillegg til oversettelser av Mircea Cartarescu, Henri Michaux og Peter Waterhouse. Gasspedal har også vært involvert i andre prosjekter, som småforlagsmessa , den tverrnordiske utgivelsesserien NOORD og filmserien . Den åttende filmen i serien, animert av Kristian Pedersen og basert på et dikt av Øyvind Rimbereid, ble i oktober 2014 tildelt Goethe-Instituttets filmpris under Zebra Poetry Film Festival i Berlin.